بەشی ئەندازیاریی نەوت یەکێکە لەو بەشانەی کە پەیوەستە بە بابەتی وزە و ئامانجی کۆتاییشی ئەوەیە کە پێویستیەکانی وزەی پیشەسازی و ناوماڵ و ئۆتۆمبێل و هتد.. دابین بکات. ئەم بەشە لە نزیکەوە پەیوەندی بە جیۆلۆجی و کیمیاوە هەیە و تاک و حکومەتەکان بە خەمی گەورە کردنی قازانجەوەن. ئەندازیاریی نەوت بە تێکەڵ کردنی زانستە جیاوازەکانی بیرکاری، کیمیا، جیۆلۆجی، میکانیکی، گەرمیو جوڵەی شلە و هتد پێکیهێناوە و ڕۆڵی گرینگی هەیە لە هەموو ئەو پڕۆسانەی کە پەیوەندییان بە پیشەسازیی نەوتەوە هەیە وەک گەڕان بە دوای نەوت، هەڵکەندن، بەکارهێنان و گواستنەوە و دووبارە پاڵکردنەوەی هایدرۆکاربۆنەکان.
بەشی دیزاینی ئەندازیاریی کۆمپیوتەر و دروست کردنی پێکهاتەی جۆراوجۆری کۆمپیوتەر و زۆر گرنگە لە جیهانی ئەمڕۆدا. مەبەست لەم خولە لە بواری شیکردنەوە و دیزاین و بنیاتنان و بە ستنەوەی ئامێر و کۆکردنەوەی بەمەبەستی دروست کردنی ئامێری نوێ ، پێداچوونەوە و ناسینەوەی بەشەکانی ڕەقە کاڵا و نەرمە کاڵا بەردەست. بۆ شارەزایان دیزاین و بنیادنان و پرۆسە کردن و پێوان و ڕاهێنان و دەست کاری کردن و هتد هەموو ئەو چەمکانەن کە زۆر بە وردی و لە کورتترین ماوەدا ئەنجام دەدریت لە بەرنامەیەکی نەرمە کاڵای کۆمپیوتەردا. بۆیە مەبەست لەم بوارە مەشقکردنی کەسانی تایبەتمەندە بۆ ئەنجامدانی ئەوانەی سەرەوە.
بەشی ژمێریاری یەکێکە لەو بەشانەی کە خزمەتی خەڵک دەکات و ئەنجامی چالاکییەکانی ژمێریارێک دەتوانێت یارمەتیدەرێکی گەورە بێت بۆ بڕیارە ئابووریەکانی ئەو کەسانەی کە لە کۆمپانیا جیاوازەکاندا کار دەکەن. بۆیە یەکێک لە ئامانجە گرینگەکانی بەشی ژمێریاری ئەوەیە کە ڕاهێنان بە سەرچاوە مرۆییەکانی تایبەت بە کۆکردنەوە، پۆلێنکردن، تۆمارکردن و بەم شێوەیە پوختکردنەوەی زانیاری و ئامادە کردنی ڕاپۆرتی دارایی بەپێی ئەو پێوەرانەی کە کۆمپانیا و ڕێکخراوەکان پێشەوەخت دیاریان کردوە. هەروەها گرنگە کەسێک کە کاری ژمێریاری بکات لەگەڵ مەعریفەی ئێستای جیهاندا هاوشان بێت و هەموو ئەو گۆڕانکارییانە جێبەجێ بکات کە لە کارەکانیدا کراوە بۆ ئەوەی باشترین ئەنجام بەدەست بهێنێت . کەسێک کە لە ژمێریاریدا ڕاهێنراوە دەتوانێت لە داهاتوودا ببێتە بەڕێوەبەری دامەزراوەیەک یان کۆمپانیایەک، بیرۆکەی چۆنیەتی هەڵسەنگاندنی سەرچاوەکان و وەبەرهێنان بدات بەو کۆمپانیایە بۆ ئەوەی باشترین ئەنجام بەدەست بێنێت. ژمێریاری کارێکی خزمەت گوزاریە، ژمێریار ئەو زانیاریانە بۆ کەسانیتر دەخاتە ڕوو کە دەکرێ کاریگەری هەبێت لە سەر بڕیارە ئابوریەکان.
ئامانج لەم بەشە بە وردی تێگەیشتن لە ئەرکە بنەڕەتییەکانی ڕێکخراوەکان و زیاد کردنی توانا و کارامەیی خوێندکاران لە ئاشنابوون بە بابەتەکان لەسەر بنەمای بەڕێوەبردن و کۆکردنەوە و شیکردنەوەی زانیاری پەیوەست بە هەر یەکێک لەو بابەتانە و هەژمارکردنی چارەسەری جۆراوجۆر و تایبەت بە هەر کێشەیەک و جێبەجێ کردنی ئەو بڕیارانەی کە گیراونەبەر. بەڕێوەبردن و پرۆسەی پلاندانان و ڕێکخستن و فەرماندان و ئاراستەکردن و سەرپەرشتی کردنی هەوڵەکانی ئەندامانی ڕێکخراوەکە و بەکارهێنانی سەرچاوەی ڕێکخراوەیی تر بۆ بەدیهێنانی ئامانجە ڕێکخراوەییەکان.
ئەرک و دیدی ئێمە
- ئەرکی ئێمە
پەیمانگای ماد بە ئاڕاستەی گەشەپێدانی زانستی لە وڵاتدا دامەزراوە، بە ئامانجی مەشق پێکردنی هێزی تایبەتكراو بە کۆمەڵگە، فراوانکردنی ئاسۆکانی زانیاری، چارەسەری کێشەکانی کۆمەڵگە بە مەودایەکی فراوان لە چەند بوارێکی پەروەردەیی جیاوازدا، لێکۆڵینەوە بە جەخت کردنەوەیەکی تایبەت لەسەر بوارەکانی تەکنیکی و ئەندازیاری. هەروەها، ئەرکی ئێمە مەشق کردنی تەکنیککارانی سەرەتایی و ناوەندی پیشەسازییە. بەرنامەی ئێمە لەسەر بنەمای “بیردۆزی مەشق پێکردن لە پۆلدا و کارکردنیکرداری لە وەرشە و ڕووبەرەکانی کار” داڕێژراوە. سەرەڕای ئەو وتانەش، خوێندکارەکانمان ئاشنا دەکرێن بە پڕۆگرامەکانی کۆمپیوتەر، بەرنامەکانی ژمێریاری، چاکسازی و چاک کردنەوەی کەلوپەل، بنچینەی ماددە و کەلوپەل، لکاندن، بنەماکانی کارەبا، هتد..، لە خولە تەکنیکیەکاندا. بە کورتی، ئێمە تەکنیککاران و ئەندازیارە باش و بەتواناکان ڕادەهێنن بۆ کارکردن لە بازاڕدا.
- دیدی ئێمە
بوون بە ناوەندی زانستی لە بوارەکانی تەکنیکی و ئەندازیاری لە پەیمانگای MÂD دامەزراندنی ناوەندی توێژینەوەی خۆبەخۆ بۆ پەرەپێدانی پەیوەندی زانستی لەگەڵ ڕێکخراو و پەیمانگا زانستییەکان. بەشی ئەندازیاری کۆمپیوتەری پەیمانگای MẤD هەوڵ دەدات بۆ پەروەردە کردنی خوێندکاری داهێنەر و کاراما بە بەکارهێنانی ئەندامانی دەستەی تێکۆشەر و پابەند. مەبەستی سەرەکی ئێمە سوود وەرگرتنە لەو کۆمەڵە توانستانەی سەرەوە بۆ ئەوەی کارلێکی دوولایەن لەگەڵ ژینگە زانستی و پیشەسازی و توێژینەوەییەکانی وڵات و دنیای دەرەوەدا دروست بکەین. بۆ ئەم مەبەستەش گرنگترین بەرپرسیارێتی ئێمە بەرز کردنەوەی ئاستی زانست و لێکۆڵینەوەیە لەژینگەیەکی گۆڕاودا.
بێریوان فەتاح
بەرێوبەر
“کات تێپەڕ دەبێت و ئێمە چاومان لە گەشتنە بە لوتکە. ساڵانێکی زۆرمان بە ڕاهێنان بەڕێکرد. ئێمە بە ڕێگایەکی دوور گەشتمان کرد بۆ ئەوەی بتوانین خزمەتی گەنج و هەرزەکارەکانی میللەتەکەمان بکەین. دروشمی ئێمە لە ڕاهێناندا سێ شتە:
گەشەپێدانی ڕۆشنبیری
گەشەپێدانی خودی
فێرکردن و فێربوون”
بێریوان فەتاح
بەرێوبەر
” ئێمە دەستمان بە گەشتەکەمان کرد لەگەڵ خێزانێکی بچووک، و لەو ڕێگەیەدا، خەڵکی هەرزەکار و گەنجی بەسۆز لەگەڵمان بەشداربوون بۆ پێکهێنانی خێزانێکی گەورەتر بە هیواین بۆ گەیاندنی کەسە ئازیزە سەرکەوتووەکانمان بە هزر و ئامانجی فراوانتر بۆ بنیاتنان و پێشخستنی کوردستانێکی جوان“.